|  |  |
| --- | --- |
| Ekoloski pokret logo 2 | **ЕКОЛОШКИ ПОКРЕТ ГРАДА НОВОГ САДА**  **ECOLOGICAL MOVEMENT OF THE CITY OF NOVI SAD**  **тел.: ++381 (21) 420-175**  **Војвођанских бригада 17/I тел./факс: ++381 (21) 529-096**  **21000 Нови Сад e-mail:** [**ekopokretns@gmail.com**](mailto:ekopokretns@gmail.com)  **Србија Web site:** [**www.ekopokret.org.rs**](http://www.ekopokret.org.rs) |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |

**МЕЂУНАРОДНА НАУЧНА**

## **ЕКО-КОНФЕРЕНЦИЈА®**

Еко-конференција® је јединствен научни скуп који се од 1995. године одржава у Новом Саду и који је од 2003. године добио међународни статус, а од 2007. године искључиво научни карактер и пет пута заредом покровитељство Уједињених нација.

Главни организатор је Еколошки покрет града Новог Сада, реномирана невладина еколошка организација, а суорганизатори су:

* Војвођанска академија наука и уметности,
* Универзитет у Новом Саду,
* Међународни независни еколошко политиколошки универзитет у Москви,
* Руски државни пољопривредни универзитет „К. А. Тимирјазев”,
* Институт за ратарство и повртарство Нови Сад,
* Институт за прехрамбене технологије у Новом Саду,
* Институт за низијско шумарство и животну средину из Новог Сада и
* Национална еколошка организација Италије - Легамбиенте.

До 2013. године суорганизатор је био и Универзитет у Београду.

Традиционални покровитељ Еко-конференције® је Матица српска, а од 2007. године пет пута заредом и Уједињене нације преко ресорних организација UNESCO и UN FAO.

Еко-конференција® се традиционално одржава у последњој пуној недељи у септембру, од среде до суботе, са свакодневним пратећим културним садржајима.

**Непарним годинама** (1995, 1997, 1999, 2001, 2003, 2005, 2007, 2009, 2011, 2013 и 2015) тематика Еко-конференције® је „**Заштита животне средине градова и приградских насеља**“ подељена у следеће области (сесије):

|  |  |  |
| --- | --- | --- |
| **I** | - | ДЕЛОВИ ЖИВОТНЕ СРЕДИНЕ (ваздух, вода, земљиште и биосфера) |
| **II** | - | ТЕХНИЧКО-ТЕХНОЛОШКА СТАНОВИШТА ЗАШТИТЕ (еколошко инжењерство) |
| **III** | - | СОЦИОЛОШКА, ЗДРАВСТВЕНА, КУЛТУРНА, ОБРАЗОВНА И РЕКРЕАТИВНА СТАНОВИШТА ЗАШТИТЕ |
| **IV** | - | ЕКОНОМСКА СТАНОВИШТА ЗАШТИТЕ |
| **V** | - | ПРАВНА СТАНОВИШТА ЗАШТИТЕ |
| **VI** | - | ПРОЈЕКТОВАЊЕ ЕКОЛОШКИХ СИСТЕМА (информатика и друге примене компјутера) |
| **VII** | - | ЕКОЛО ЕКОЛОШКА СТАНОВИШТА ОДРЖИВОГ РАЗВOJA ГРАДОВА И НАСЕЉА |

**Парним годинама** (2000, 2002, 2004, 2006, 2008, 2010, 2012, 2014, 2016) тематика Еко-конференције® је „**Здравствено безбедна храна**“, подељена у следеће области:

1. Клима са становишта производње здравствено безбедне хране.
2. Земљиште и вода као основа пољопривредне производње здравствено безбедне хране.
3. Генетика, генетски ресурси, оплемењивање и генетски инжењеринг у функцији производње

здравствено безбедне хране.

1. Ђубрива и ђубрење у функцији производње здравствено безбедне хране.
2. Интегрална заштита биља, примена пестицида и ефекти резидуа.
3. Пољопривредна производња са становишта одрживог развоја.
4. Производња ратарских и повртарских биљака са становишта здравствено безбедне хране.
5. Производња воћа и грожђа са становишта здравствено безбедне хране.
6. Сточарска производња са становишта здравствено безбедне хране.
7. Примена прехрамбене технологије у производњи здравствено безбедне хране.
8. Економско становиште производње здравствено безбедне хране и маркетинг.
9. Чување, транспорт и паковање здравствено безбедне хране.
10. Нутритивна вредност здравствено безбедне хране и квалитетна исхрана.
11. Правно становиште заштите производа здравствено безбедне хране.
12. Еколошки модели и софтвери у производњи здравствено безбедне хране.

Од 2007. године Еко-конференција® не прихвата стручне, већ само научне радове и постаје међународна научна конференција. Радови се примају искључиво на енглеском језику на пола ауторског табака (8 страница Б5 формата) и објављују се на енглеском језику у целовитом облику у тематском зборнику радова, а током радног дела се усмено излажу на енглеском и српском језику уз симултани превод.

**Испуњавањем услова из Правилника о научним скуповима Матични одбор Министарства науке од 2008. Еко-конференцији® одређује међународни научни карактер.**

Матици српској се од 2007. године у покровитељству придружује организација Уједињених нација за образовање, науку и културу UNESCO, а од 2008. године организација за храну и пољопривреду UN FAO. Тако је 2011. године Еко-конференција® по пети пут заредом добила покровитељство Уједињених нација преко наведених ресорних организација, чиме је Еко-конференцији® потврђен међународни научни значај и реноме сврставањем у светску научну баштину.

Иза 20 (двадесет) до сада одржаних Еко-конференција® обе тематике у организацији Еколошког покрета, закључно са 2016. годином и других научних скупова у организацији Еколошког покрета, остали су тематски зборници радова више од 2.000 (две хиљаде) научних и стручних радова објављених у целовитом облику на више од 15.000 (петнаест хиљада) страница текста.

Назив Еко-конференције®, тематски садржаји и амблеми су Законом заштићени.